भास्कर संवाददाता|श्रीगंगानगर
भास्कर संवाददाता|श्रीगंगानगर
बीएसएफके श्रीगंगानगर सेक्टर के अधीनस्थ 112 बटालियन के जवानों ने 2 और 3 मार्च को मध्यरात्रि में सीमा चौकी 5 एफडी के इलाके में प्रतिबंधित मादक पदार्थ हेरोइन पकड़ा है। लगभग दो किलो हेरोइन दो पैकेटों में थी। जानकारी के अनुसार मध्यरात्रि लगभग 12:30 बजे जवान विशेष यंत्र से सीमा पर निगरानी कर रहे थे। इसी दौरान प्रहरियों को तारबंदी के पास संदेहास्पद गतिविधि दिखाई दी तो वे दौड़कर तुरंत वहां पहुंचे। घटनास्थल पर तारबंदी के पार पाकिस्तान की ओर पदचिन्ह दिखाई देने पर संभावित गतिविधि की रोकथाम के लिए अविलंब डेप्थ नाके लगाए गए। पुलिस थाना गजसिंहपुर को भी सूचना दी गई।
बीएसएफ के स्नाइफर डाॅग के दस्ते की सहायता से भी इलाके में सघन तलाशी अभियान चलाया गया। इसी दौरान तारबंदी के पार पाकिस्तान की दिशा में लगभग 30 मीटर की दूरी पर पीले रंग की टेप में लिपटे दो पैकेट (प्रत्येक 01 किग्रा) पाए गए, जिनमें प्रतिबंधित मादक पदार्थ जो हेरोइन प्रतीत होती है। हालांकि तस्कर गेहूं की ऊंची फसलों और घुप अंधेरे का फायदा उठाकर भागने में सफल रहे। मादक पदार्थ पुलिस के सुपुर्द कर दिया गया।
san_Deva san_Deva hin_Deva hin_Deva